laion/Wikipedia-Exotic huggingface dataset:
סטפון קאסל

סטפון ג'בונטה קאסל (באנגלית: Stephon Javonte Castle; נולד ב-1 בנובמבר 2004) הוא כדורסלן אמריקאי המשחק בעמדות הרכז והקלע בסן אנטוניו ספרס מליגת ה-NBA. קאסל גדל בקובינגטון, ג'ורג'יה ולמד בתיכון ניוטון בעיר. בשנתו השלישית בקבוצת הכדורסל של בית הספר הוא העמיד ממוצעים של 16.6 נקודות, 6.5 ריבאונדים ו-3.2 אסיסטים למשחק, ובשנתו הרביעית והאחרונה רשם 20.1 נקודות, 9.5 ריבאונדים, 4.8 אסיסטים, שלוש חטיפות ושתי חסימות למשחק והוביל את הראמס לרבע גמר אליפות המדינה בדרג 7A. בנוסף נבחר קאסל למשחק מקדונלד'ס אול-אמריקן 2023 ודורג במקום ה-12 מכל שחקני התיכונים בארצות הברית על ידי ESPN. ב-19 בנובמבר 2021 התחייב קאסל לשחק כדורסל מכללות באוניברסיטת קונטיקט, על אף הצעות מאוניברסיטת אובורן, אוניברסיטת ארקנסו, אוניברסיטת ג'ורג'יה, ג'ורג'יה טק ואוניברסיטת המדינה של אוהיו. קאסל שיחק עונה אחת בלבד ב-UConn, במהלכה העמיד ממוצעים של 11.1 נקודות, 4.7 ריבאונדים ו-2.9 אסיסטים למשחק ונבחר לפרשמן העונה באזור הביג איסט. בנוסף, הוא לקח חלק בזכייה של ההאסקיז בטורניר אליפות המכללות בכדורסל ואף נבחר לחמישיית הפיינל פור. בסיום העונה, לאחר שנה אחת בלבד במכללות, הוא נרשם לדראפט ה-NBA. ב-26 ביוני 2024 נבחר קאסל במקום הרביעי בדראפט ה-NBA ‏2024 על ידי סן אנטוניו ספרס. קאסל שיחק במדי נבחרת ארצות הברית עד גיל 18 באליפות האמריקות לנוער 2022, והעמיד ממוצעים של 5.5 נקודות ו-2.2 ריבאונדים למשחק כשארצות הברית זכתה במדליית הזהב. סטפון קאסל, ברשת החברתית אקס (טוויטר) סטפון קאסל, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר פיב"א Newton basketball star Stephon Castle celebrated across Newton County for gold medal, The Covington News, ‏22 באוגוסט 2022 Experts break down the game of UConn men's basketball 2023 commit Stephon Castle, Hartford Courant, ‏23 באפריל 2022 2022-23 MaxPreps All-America Team: Cameron Boozer of Columbus headlines high school basketball's best, MaxPreps.com, ‏29 במרץ 2023 Stephon Castle named McDonald’s All-American, The UConn Blog, ‏24 בינואר 2023 פרופיל גיוס למכללות, באתר ESPN פרופיל גיוס למכללות, באתר 247Sports Class of 2023 four-star guard Stephon Castle commits to UConn men's basketball, Hartford Courant, ‏19 בנובמבר 2021 פרופיל, באתר אוניברסיטת קונטיקט פרופיל, באתר אליפות האמריקות בכדורסל עד גיל 18 2022
עונת 2024/2025 ב-NBA

עונת 2024/2025 ב-NBA תהיה העונה ה-79 של ליגת ה-NBA. העונה הסדירה צפויה להתחיל ב-22 באוקטובר 2024 ולהסתיים באפריל 2025. משחק האולסטאר של ה-NBA ייערך ב-16 בפברואר 2025 בצ'ייס סנטר שבסן פרנסיסקו, אולמה של גולדן סטייט ווריורס. טורנירי הפלייאין ופלייאוף ה-NBA יחלו באפריל 2025, וסדרת גמר ה-NBA צפויה להתקיים ביוני 2025. דראפט ה-NBA ‏2024 נערך לראשונה בשני תאריכים שונים, כשהסיבוב הראשון התקיים ב-26 ביוני 2024 בברקליס סנטר שבברוקלין, ניו יורק, אולמה הביתי של ברוקלין נטס, והסיבוב השני התקיים למחרת באולפני ESPN במנהטן. בהגרלת הלוטרי שנערכה ב-12 במאי נקבע שאטלנטה הוקס (בחרה את זאקרי ריזאשה) תבחר ראשונה בדראפט, ובשלושת המקומות הבאים בחרו וושינגטון ויזארדס (אלכסנדר סאר), יוסטון רוקטס (ריד שפרד) וסן אנטוניו ספרס (סטפון קאסל), בהתאמה. בדראפט נבחרו רק 58 שחקנים עקב שלילת בחירות סיבוב שני מפיניקס סאנס ופילדלפיה 76' עקב הפרת חוקי ההעברות של הליגה. משחקי קדם העונה התחילו ב-4 באוקטובר 2024, ויימשכו עד ל-15 באוקטובר 2024. שני משחקי קדם עונה בין בוסטון סלטיקס לדנוור נאגטס נערכו באתיהאד ארנה באבו דאבי, איחוד האמירויות הערביות. לוח הזמנים לעונה הסדירה שוחרר ב-15 באוגוסט 2024, כאשר משחקי הקבוצות נחשבים כחלק מהטורניר כגביע ה-NBA. העונה הסדירה צפויה להתחיל ב-22 באוקטובר 2024.
The Scarecrow

"The Scarecrow" (בעברית: "הדחליל") הוא שיר של להקת הרוק הבריטית פינק פלויד מתוך אלבום הבכורה שלהם משנת 1967, The Piper at the Gates of Dawn, אם כי הוא הופיע לראשונה כבי-סייד של הסינגל השני שלהם "See Emily Play" (בשם "Scarecrow") חודשיים לפני כן. השיר נכתב על ידי סיד בארט והוקלט במרץ 1967. שיר זה היה אחד מכמה שירים שהוצעו להופיע באלבום האוסף של הלהקה Echoes: The Best of Pink Floyd. השיר מכיל נושאים אקזיסטנציאליסטיים מתהווים, כאשר בארט משווה את קיומו שלו לזה של הדחליל, שאמנם "עצוב" יותר אך גם "השלים עם גורלו". תוכן תמטי כזה הפך מאוחר יותר לעמוד התווך של הדימויים הליריים של הלהקה. השיר מכיל קטע אינסטרומנטלי עממי פסיכדלי בסגנון הבארוק המורכב מגיטרה אקוסטית בת 12 מיתרים וצ'לו. כל כלי הנגינה, המשקפים את האופי הניסיוני של רבות מהיצירות הפסיכדליות המוקדמות של הלהקה, מופנים לערוץ השמאלי הקיצוני ולערוץ הימני של מערכת הסטריאו, עם שני קווי קול, אחד מדובר ואחד מושר. הסינגל האמריקאי יצא לאור על ידי טאוור רקורדס שלוש פעמים בין יולי 1967 לסוף 1968. בכל פעם היא לא הצליחה לשחזר את הצלחתה בבריטניה. סרט תדמית לשיר, שנעשה עבור מהדורת החדשות של פאתה וצולם בתחילת יולי 1967, מציג את הלהקה בשדה פתוח עם דחליל, בדרך כלל משתוללים. הוא מראה את רוג'ר ווטרס נופל כאילו ירו בו, ואת ניק מייסון מחליף את כובעו עם כובעו של הדחליל. חלק מסרט זה הוצג בהופעות החיות של ווטרס לשיר "Set the Controls for the Heart of the Sun". פרומו שני צולם בשנת 1968 בבריסל, בלגיה, כאשר דייוויד גילמור החליף את בארט, ווטרס ביצע ליפ סינק תוך כדי נגינת גיטרת הבס שלו בקשת כינור. סיד בארט - שירה, גיטרה חשמלית, גיטרות אקוסטיות 6 ו-12 מיתרים ריצ'רד רייט - אורגן פרפיסה, צ'לו, קולות רקע רוג'ר ווטרס - גיטרה בס, בס קשתי ניק מייסון - טמפל בלוקס, כוסות מתכת מידע על היצירה "The Scarecrow" באתר מיוזיק בריינז מידע על השיר "The Scarecrow" באתר AllMusic Andrew Wild, Pink Floyd: Song by Song, Fonthill Media, 2017-08-19. (באנגלית) Martin C. Strong, The great rock discography, 7. ed, Edinburgh: Canongate, 2004, עמ' 1177, ISBN 978-1-84195-551-3 Andy Mabbett, Chris Charlesworth, The complete guide to the music of Pink Floyd, London: Omnibus, 1995, ISBN 978-0-7119-4301-8 James Guthrie: the audio, web.archive.org, ‏2010-06-02
ישראל במשחקי אסיה 1974

ישראל השתתפה במשחקי אסיה 1974 שהתקיימו בטהראן, איראן בין 1 ל-16 בספטמבר 1974. הייתה זו ההופעה האחרונה של ישראל במשחקי אסיה, והמשלחת זכתה ב-19 מדליות, כולל שבע מזהב, וסיימה במקום השישי בטבלת המדליות. במשחקים אלה ספורטאים מארצות ערב, כמו גם מאיראן, פקיסטן, סין וקוריאה הצפונית, סירבו לשחק מול ספורטאים ישראלים בשל סיבות פוליטיות. ביולי 1976, שנתיים לאחר המשחקים, אסרה פדרציית משחקי אסיה על ישראל להשתתף במשחקי אסיה 1978, כשמתוך 25 המדינות החברות 12 הצביעו נגד השתתפותה והשאר לא השתתפו. אורית אברמוביץ' קפיצה לגובה (1.78 מטר) אסתר רוט-שחמורוב ריצת 100 מטר (11.90 שניות) ריצת 200 מטר (23.79 שניות) ריצת 100 מטר משוכות (13.31 שניות) חנה שזיפי ריצת 1500 מטר (4:31.00 דקות) יובל וישניצר ריצת 5000 מטר (14:21.50 דקות) שלמה בן לולו הנפה (משקל עד 110 ק"ג) כללי - 302.5 ק"ג (משקל עד 110 ק"ג) עדי ברנה הנפה (משקל עד 90 ק"ג) דחיקה (משקל עד 90 ק"ג) כללי - 270.0 ק"ג (משקל עד 90 ק"ג) פאולינה פלד בטורניר ליחידות יהושע שלם בטורניר ליחידים פאולינה פלד ויאיר ורטהיימר בטורניר זוגות מעורבים ערך מורחב – כדורגל במשחקי אסיה 1974 (מאמן: דוד שווייצר. שחקנים: משה אוננה, מנחם בלו, גידי דמתי, יצחק ויסוקר, אברהם לב, אלי לוונטל, יואל מסוארי, מאיר נמני, שייע פייגנבוים, צבי רוזן, ישעיהו שווגר, מושיק שווייצר, שלום שוורץ, יצחק שום) סיבוב ראשון; ישראל ישראל 8 - 3 מלזיה מלזיה (ניצחון ) ישראל ישראל 6 - 0 הפיליפינים הפיליפינים (ניצחון ) ישראל ישראל 3 - 0 יפן יפן (ניצחון ) סיבוב שני; ישראל ישראל 3 - 0 בורמה בורמה (ניצחון ) ישראל ישראל 2 - 0 קוריאה הצפונית קוריאה הצפונית (ניצחון טכני ) ישראל ישראל 2 - 0 כווית כווית (ניצחון טכני ) גמר; ישראל ישראל 0 - 1 איראן איראן (שער עצמי של יצחק שום (הפסד ) ערך מורחב – כדורסל במשחקי אסיה 1974 (מאמן: אברהם חמו. שחקנים: שמואל אבישר, ג'ק אייזנר, מוטי ארואסטי, טל ברודי, מיקי ברקוביץ', שמריהו זסלבסקי, בועז ינאי, אביגדור מוסקוביץ', איתמר מרזל, שמואל נחמיאס, חנן קרן, שוקי שוורץ בתים מוקדמים; ישראל ישראל 122 - 73 הפיליפינים הפיליפינים (ניצחון ) ישראל ישראל 2 - 0 פקיסטן פקיסטן (ניצחון טכני ) ישראל ישראל 116 - 93 דרום קוריאה דרום קוריאה (ניצחון ) ישראל ישראל 100 - 68 יפן יפן (ניצחון ) חצי גמר; ישראל ישראל 123 - 101 הפיליפינים הפיליפינים (ניצחון ) גמר; ישראל ישראל 92 - 85 דרום קוריאה דרום קוריאה (ניצחון ) רומח קבוצתי (נורית כרמי, נילי דרורי, ענבר גיא, אורלי שרייבר) נאוה כגן מקום רביעי, 100 מטר חזה (1:21.45 דקות) מקום חמישי, 200 מטר חזה (2:56.15 דקות) תמר מייסנר מקום חמישי, 200 מעורב אישי (2:43.84 דקות) ממקום שביעי, 100 מטר חזה (1:23.72 דקות) מקום שביעי, 200 מטר חזה (3:03.49 דקות) דן ברנר 100 מטר חופשי (55.56 שניות) 200 מטר חופשי (2:02.61 דקות) עדי פרג מקום רביעי, 100 מטר פרפר (1:00.81 דקות) מקום רביעי, 200 מטר פרפר (2:12.49 דקות) מקום חמישי, 200 מטר חופשי (2:05.33 דקות) מקום שישי, 100 מטר חופשי (57.56 שניות) מייק גרינשפן מקום חמישי, 100 מטר פרפר (1:01.14 דקות)
דראגסל

דראגסל (בקרואטית: Draga בהונגרית: Drágszél) הוא יישוב במחוז באץ'-קישקון, בדרום־מזרח הונגריה. בשנת 1920 חי בו יהודי אחד. באתר יד ושם יש תיעוד לילידי דראגסל שנרצחו בשואה. כמו יישובים רבים באירופה, גם בדראגסל אוכלוסיית היישוב נמצאת בירידה. כך, בשנת 1990 חיו בכפר 374 תושבים ובשנת 2023 חיו בו רק 288 תושבים. היישוב ממוקם בחלק המערבי של המישור ההונגרי, כ-140 קילומטרים דרומית לבודפשט, וכ-10 קילומטרים דרום-מזרחית לעיר קלוצ'ה. במפקד האוכלוסין של 2011, 98.4% מהתושבים הגדירו עצמם כהונגרים, 2.9% כרומים, 0.3% כקרואטים, 1.6% כגרמנים, 0.3% כסלובקים (1.6% לא הצהירו). החלוקה הדתית הייתה: 65.6% קתולים רומיים, 6.4% רפורמים, 0.3% יהודים, 0.3% קתולים יוונים, 11.6% חסרי דת (15.4% לא הצהירו). ב-2022, 84.1% מהאוכלוסייה הגדירו עצמם כהונגרים, 1.8% כרומים, 1.1% כגרמנים, 0.4% כקרואטים, 0.4% כבני לאומים אחרים. החלוקה הדתית הייתה: 40.2% קתולים רומיים, 4.8% רפורמים, 0.4% לותרנים, 0.4% נוצרים אחרים, 7.4% חסרי דת (46.9% לא ענו). מדיה וקבצים בנושא דראגסל בוויקישיתוף אתר האינטרנט הרשמי של דראגסל (בהונגרית) דראגסל, ברשת החברתית פייסבוק נתוני הכפר באתר הלמ"ס ההונגרי A zsidó népesseg száma településenként 1840–1941 (1993) | Könyvtár | Hungaricana, library.hungaricana.hu נרצחי דראגסל באתר יד ושם
עזורי שרוני

עזורי שרוני (נולד ב-2 באוקטובר 1975) הוא ראש המועצה המקומית אליכין. מכהן בתפקידו משנת 2018. שרוני נולד וגדל באליכין. בנם של ריקי ושלומי שרוני, למד ביסודי בבית ספר רמב"ם ביישוב ובתיכון אמי"ת כפר בתיה ברעננה. שירת במשמר הגבול כלוחם במג"ב בגזרת שרון וכמפקד כיתה במג"ב ירושלים. שרוני הוא בעל תואר ראשון במשפטים ממכללת שערי משפט, והיה הבעלים של משרד עורכי הדין עזורי שרוני ושות' משנת 2008 עד 2018. שרוני נבחר למועצת אליכין בשנת 2013 כשרשימתו "יחד לדרך חדשה" קיבלה שני מושבים. הוא כיהן כיושב ראש ועדת ביקורת של המועצה עד 2018. בבחירות שהתקיימו בשנת 2018, התמודד שרוני מול ראש המועצה המכהן מוטי חי. וניצח ברוב גדול של 75% מול 25% וסיעתו קיבלה כ-5 מושבים מתוך 9 מושבי המועצה. בבחירות שהתקיימו בשנת 2024, שרוני שהיה מועמד יחיד לראשות המועצה זכה בתמיכה של 88.3%. סיעתו קיבלה 57% כ-5 מושבים ממושבי המועצה, אשר מהווים רוב במליאה המונה תשעה חברי מועצה. בנוסף לתפקידו כראש המועצה המקומית אליכין, משמש שרוני במגוון תפקידים ציבוריים הן במסגרת תנועת הליכוד והן במסגרת המוניציפלית. בין הבולטים שבהם: חבר מרכז הליכוד, סגן יו"ר איגוד ערים לאיכות הסביבה שרון - כרמל, חבר באיגוד ערים וטרינרי, חבר הנהלת הוועדה לתכנון ובנייה "שרונים", דירקטור בחברה משק וכלכלה, חבר בוועדות השלטון המקומי (ביטחון, חינוך, זכויות ראשי רשויות, תחבורה ועוד) חבר ברשות ניקוז ונחלים שרון. הוא נשוי להילה, רכזת משאבי אנוש במועצה אזורית עמק חפר ואב לשלוש בנות. עזורי שרוני, ברשת החברתית פייסבוק רון איתן, שרוני רוצה להוביל את אליכין לעידן חדש, באתר "פלאשנט", 11 ביולי 2018 ילקוט הפרסומים ה'תשע"ט, חוברת 8003: אבו גוש, 3162; אופקים, 3164; אליכין, 3166; באר יעקב, 3168; בית שמש, 3170; בני עי"ש, 3172; גדרה, 3174; גני תקווה, 3176; כפר יונה, 3178; לוד, 3180; מגדל העמק, 3182; מודיעין-מכבים-רעות, 3184; נתניה, 3187; סביון, 3190; ערערה בנגב, 3192; פתח תקווה, 3194; קריית יערים, 3197; רמלה, 3198; תל אביב-יפו, 3200. הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12205, התשפ"ד, 17 במרץ 2024: כפר שמריהו 5804; ראמה 5805; כפר סבא 5807; גן רווה 5810; מזרעה 5811; ראשון לציון 5813; מודיעין מכבים רעות 5817; לוד 5820; הוד השרון 5823; אליכין 5826; ירכא 5828
ג'ייקוב בורנט

ג'ייקוב בורנט (באנגלית: Jacob Burnet;‏ 22 בפברואר 1770 – 10 במאי 1853) היה שופט ופוליטיקאי אמריקאי שכיהן כחבר הסנאט ובית הנבחרים של ארצות הברית מטעם אוהיו. בורנט נולד בניוארק, ניו ג'רזי, אמריקה הבריטית. הוא סיים את לימודיו המשפטיים באוניברסיטת פרינסטון (אז ניו ג'רזי קולג') ב-1791. מאוחר יותר עבר לטריטוריה הצפון-מערבית וב-1796 התיישב בסינסינטי. באותה שנה הוסמך כעורך דין. הוא היה חבר במועצות הטריטוריאליות של אוהיו מ-1799 עד 1802 וכיהן בבית הנבחרים של ארצות הברית מטעם אוהיו מ-1814 עד 1816. ברנט נחשב ל"אבי חוקת אוהיו" והיה שופט בית המשפט העליון של אוהיו (אנ') מ-1821 ועד להתפטרותו ב-1828 כדי לכהן בסנאט של ארצות הברית, במקום ויליאם הנרי הריסון. הוא כיהן בסנאט מ-10 בדצמבר 1828 עד 3 במרץ 1831. לאחר סיום כהונתו בסנאט חזר לעבוד כעורך דין וכיהן כנשיא אוניברסיטת סינסינטי (אז סינסינטי קולג'). ברנט מת ונקבר בסינסינטי ב-1853. מדיה וקבצים בנושא ג'ייקוב בורנט בוויקישיתוף ג'ייקוב בורנט, באתר "Find a Grave" (באנגלית) ג'ייקוב בורנט, באתר המדריך הביוגרפי של הקונגרס של ארצות הברית (באנגלית)
Out of My Skin

"Out of My Skin" (בעברית: "מחוץ לעור שלי") הוא שיר של הדי ג'יי הישראלי עופר ניסים, שהוקלט על ידי הזמרת-יוצרת הישראלית מיטל דה רזון כחלק מהצמד אפיפוני. הוא יצא לאור בנובמבר 2008 בהוצאת חברת התקליטים IMP רקורדס, כסינגל מתוך Happy People (Winter Edition) (2008). את השיר כתבו, הלחינו והפיקו מוזיקלית דה רזון, איתי קלדרון וניסים. החל מיציאתו בנובמבר 2008 ועד סוף שנת 2009 היה "Out of My Skin" לאחד מלהיטי המועדונים המצליחים ביותר בישראל. ביוטיוב הוא צבר למעלה מ-4.5 מיליון צפיות בסך הכול והיה לשיר שתיפקד כחלק מבחירתו של עופר ניסים לרשימות של DJ Mag – מה שהוסיף לפרסום שלו גם מבחינה בין-לאומית. בשנת 2023, לרגל שידור מצעד הלהיטים הגדולים של עופר ניסים ברדיו תל אביב ומאקו דורג "Out of My Skin" במקום השלישי; זהו השיר היחיד בשלישייה הפותחת שלא הוקלט בידי הזמרת מאיה סימנטוב. בשנת 2008 חצי שנה בלבד לאחר יציאתו של Happy People, הוציא עופר ניסים מהדורה חדשה לאותו האלבום בשם, Happy People (Winter Edition). האלבום היה שונה לחלוטין מגרסת הקיץ שלו, ולראשונה הציג בו עופר ניסים את ההרכב החדש שילווה אותו בהפקות המקור שלו בשנים הבאות, הצמד אפיפוני בו חברו הדי ג'יי איתי קלדרון והזמרת-יוצרת מיטל דה רזון. לאחר מכן, כתבו קלדרון ודה רזון את מילות השיר ללחן שיצרו ביחד עם ניסים. על ההפקה המוזיקלית היו אחראית ניסים וקלדרון בעוד שדה רזון מונתה על השירה. בשנת 2010 יצאה גרסה מחודשת לשיר בשם "Yeni Ben (Out of My Skin)" כחלק מאלבומו של ניסים, Pride All Over 2010. מעבר לכך שהשיר הפך ללהיט מועדונים, הוחלט בשנת 2023 להעמיד אותו כמועמד במצעד הלהיטים הגדולים של עופר ניסים. לבסוף, דורג במקום השלישי והיה לשיר היחיד שלא ביצעה הזמרת מאיה סימנטוב שדורג בשלישייה הפותחת. האודיו הרשמי של "Out of My Skin" פורסם בערוץ היוטיוב של עופר ניסים ב-7 ביוני 2011, שלוש שנים מיציאתו המקורית. בנוסף לכך, הצליח אודיו נוסף לצבור למעלה מ-4.5 מיליון צפיות. אודיו שפורסם כבר ב-21 בנובמבר 2008 צבר למעלה מ-1.3 מיליון צפיות. סרטון השיר "Out of My Skin" באתר יוטיוב Offer Nissim Official (2011-06-06), Offer Nissim Feat Epiphony Out of my skin, נבדק ב-2024-06-26 Offer Nissim - עופר ניסים (Ft. Epiphony) – Out Of My Skin, נבדק ב-2024-06-26 Andreas Alexandris (2008-11-22), Offer Nissim Feat Epiphony - Out Of My Skin (FULL -HQ- ORIGINAL), נבדק ב-2024-06-26 מצעד הלהיטים הגדולים של עופר ניסים, באתר list.mako.co.il Pride All Over 2010, 2010-06-01, נבדק ב-2024-06-26 Yago Auro (2008-11-20), OFFER NISSIM FT. EPIPHONY - OUT OF MY SKIN [ORIGINAL MIX] HIGH QUALITY, נבדק ב-2024-06-26 Offer Nissim Feat. Epiphony – Out Of My Skin
קרב סן-קנטן (1557)

הקרב על סן-קנטן של 1557 היה אירוע מכריע במהלך המלחמה האיטלקית 1551–1559 בין ממלכת צרפת והאימפריה הספרדית, בסן-קנטן בפיקרדי. כוח ספרדי הבסבורגי בפיקודו של אמנואלה פיליברטו, דוכס סבויה הביס צבא צרפתי בפיקודו של לואי גונזאגה, דוכס נבר, ואן דה מונמורנסי, דוכס מונמורנסי. הקרב התרחש ביום החג של סנט לורנס 10 באוגוסט. פיליברטו, עם בעלי בריתו האנגלים, הציב מצור על סן-קנטן. מונמורנסי עם כוח של כ-26,000 איש צעדו לסן-קנטן כדי לחלץ את העיר מהמצור. מול כוח כפול מכוחותיו, ניסה מונמורנסי להשיג גישה לסן-קנטן דרך ביצה, אך נסיגה צרפתית מאוחרת אפשרה לספרדים להביס את הצרפתים וללכוד את מונמורנסי. במהלך הקרב כנסיית קולג' סן-קנטן נפגעה קשות מאש. לאחר הניצחון על הצרפתים בסן-קנטן, "מראה שדה הקרב גרם לפיליפ סלידה קבועה ממלחמה"; הוא סירב לממש את יתרונו, ונסוג לארצות השפלה הספרדיות מצפון, שם היה המושל מאז 1555. בשנת 1558, ההבסבורגים ניצחו שוב בקרב גרוולין. שלום קאטו-קמברזי סיים את המלחמה בשנת 1559. הצרפתי מרטן גר לחם בשורות הספרדים ורגלו נקטעה. במהלך היעדרותו הארוכה, חייל אחר התחזה אליו בכפר של גר עד שחזר ב-1560. דודו של סר פיליפ סידני נהרג כאן ב-1557. בהיותו אדוק ביותר, פיליפ השני היה מודע לכך שה-10 באוגוסט הוא חגו של לורנס הקדוש, דיאקון רומי שנצלה על רשת בשל אמונתו הנוצרית. לפיכך, לזכר הניצחון הגדול ביום לורנס הקדוש, פיליפ שלח פקודות לספרד כי יש לבנות ארמון גדול בצורת רשת בהרי גוואדררמה צפונית-מערבית למדריד. המכונה El Escorial, והבנייה הושלמה לבסוף בשנת 1584. Se armó la de San Quintín ("זה הפך לאחד של סנט קוונטין") הוא ביטוי ספרדי לתיאור מחלוקת גדולה. מדיה וקבצים בנושא קרב סן-קנטן בוויקישיתוף Davis, Natalie Zemon (1983). The Return of Martin Guerre (Paperback ed.). Cambridge: Harvard University Press. ISBN 0-674-76691-1. Parker, Geoffrey (2014). Imprudent King: A new life of Philip II. New Haven and London: Yale University Press. p. 53. "Se armó la de San Quintín y el origen de otras expresiones". www.europapress.es (בספרדית). Europa Press. 12 במאי 2014. נבדק ב-10 בינואר 2022. {{cite news}}: (עזרה)
בנג'מין טאפן

בנג'מין טאפן (באנגלית: Benjamin Tappan;‏ 25 במאי 1773 – 20 באפריל 1857) היה שופט ופוליטיקאי אמריקאי שכיהן כחבר הסנאט של ארצות הברית מטעם אוהיו. טאפן נולד בנורת'המפטון, פרובינציית מסצ'וסטס (אנ'), אמריקה הבריטית, ולמד בבתי הספר הציבוריים שם. הוא נסע לאיים האנטילים ולמד ציור אצל גילברט סטיוארט. מ-1803 עד 1804 היה חבר בסנאט של אוהיו (אנ'). הוא שירת בצבא ארצות הברית ולחם במלחמת 1812. בבחירות לנשיאות ארצות הברית ב-1832 היה אלקטור מטעם המפלגה הדמוקרטית. מאוקטובר 1833 עד יוני 1834 היה שופט בית המשפט המחוזי באוהיו. הוא לא המשיך בתפקידו היות שהסנאט דחה את מינויו ב-29 במאי. טפאן נבחר לסנאטור מטעם מדינת אוהיו וכיהן מ-1839 עד 1845. טאפן מת בסטובנוויל (אנ') ב-1857. מדיה וקבצים בנושא בנג'מין טאפן בוויקישיתוף בנג'מין טאפן, באתר "Find a Grave" (באנגלית) בנג'מין טאפן, באתר המדריך הביוגרפי של הקונגרס של ארצות הברית (באנגלית)
סאם אנדרסון

סאם אנדרסון (באנגלית: Sam Anderson; נולד ב-13 במאי 1945) הוא שחקן אמריקאי. יידוע בעיקר בזכות תפקידו כברנרד בסדרה אבודים. לאנדרסן תואר שני באמנויות מאוניברסיטת צפון דקוטה ואוניברסיטת ויסקונסין, עם התמחות בספרות אמריקאית וכתיבה יוצרת. בשנות ה-70 של המאה ה-20 לימד דרמה במכללת אנטילופ ואלי בלנקסטר (קליפורניה). אנדרסון התפרסם לראשונה בזכות תפקידיו כסאם גורפלי, מפקח חדר הדואר ב"קרובים רחוקים מאוד", המנהל ויליס דוויט ב"להתבגר ולהתגבר", רופא קרדיולוג ראשי ב"ER", עורך הדין הולנד מנברס בשני העונות הראשונות של "אנג'ל" וכברנרד ב"אבודים". בנוסף, הוא היה אחד השחקנים החוזרים בפרקים שונים של "WKRP בסינסינטי", וגילם דמויות שונות, כולל קצין הגירה בפרק "אמריקניזציה של איוון". בקולנוע, גילם באופן בולט את מנהל בית הספר ב"פורסט גאמפ". אנדרסון מוכר גם כמנהל המשנה של מלון רויאל בפרק "הרויאל" של "מסע בין כוכבים: הדור הבא", וכדוקטור הארד ב"חברים". תפקידי האורח הנוספים שלו כוללים את "רמינגטון סטיל", "בלוז לכחולי המדים", "בנות הזהב", "רצח במשיכת קולמוס", "גדרות לבנות", "הבית הלבן", "כולם אוהבים את ריימונד", ותוכניות רבות אחרות. אנדרסון היה אורח בעונה 8 של "NCIS" בתפקיד וולטר קרמייקל, מורה בחטיבת ביניים שבאחד מכיתותיו הופך לזירת פשע בה נחטף אחד מתלמידיו. מדיה וקבצים בנושא סאם אנדרסון בוויקישיתוף סאם אנדרסון, במסד הנתונים הקולנועיים IMDb (באנגלית) סאם אנדרסון, באתר AllMovie (באנגלית) סאם אנדרסון, במסד הנתונים הקולנועיים KinoPoisk (ברוסית) Janice Arkatov, Sam Anderson Finds 'Nirvana' on His Road to Fame and Fortune, Los Angeles Times, ‏1992-02-08 (באנגלית אמריקאית) Kat Rosenfield, The Cast Of Forrest Gump Has Changed A Lot Since 1994, Looper, ‏2017-05-06 (באנגלית אמריקאית) Nikki Stafford, Finding Lost: The Unofficial Guide, ECW Press, 2006, ISBN 978-1-55490-276-7. (באנגלית) tvguide, NCIS Sam Anderson, tvguide
סיווג פרי

סיווג פרי או אינדקס פרי הוא אינדקס נפוץ של "משלי איזופוס", שנוצר על ידי בן אדווין פרי, פרופסור ללימודים קלאסיים באוניברסיטת אילינוי אורבנה-שמפיין. המחקר המודרני מחזיק בדעה שאיזופוס שחי בין השנים 620 – 562 לפנה"ס, כנראה לא חיבר את כל המשלים המיוחסים לו; חלקם היו ידועים לפני זמנו של איזופוס, בעוד שהתיעוד הראשון של אחרים מתוארך כאלף שנה לאחר זמנו. באופן מסורתי, משלי איזופוס היו מסודרים בסדר אלפביתי, דבר שאינו מועיל לקורא. פרי מיין אותם לפי שפה (יוונית או לטינית), לפי זמן כתיבתם, לפי מקור ולאחר מכן לפי סדר אלפביתי; גם שיטה זו אינה מסייעת לקוראים, אלא שהיא הטובה ביותר למטרות מחקריות. סיווג ארנה-תומפסון אינדקס המוטיבים של הספרות העממית אינדקס פרי, באתר mythfolklore.net אינדקס פרי, באתר dbpedia
זיג זאואר

זיג זאואר (בגרמנית: SIG-Sauer) היא חברת נשק גרמנית-שווייצרית המייצרת בעיקר נשק קל כגון אקדחים, רובים ומקלעים. לחברה מפיצים בכל רחבי העולם, בין היתר SIGARMS האמריקאית המייצגת את החברה בארצות הברית ובנוסף השיגה אף רישיונות יצור. תחילתה של חברת זיג זאואר במפעל כרכרות שהוקם על ידי פרדריך פייאר, היינריך מאוזר וקונרד נהר. לכשזכו השלושה במכרז לייצור 30,000 רובים נטעני קנה הם שינו את שם החברה לחברת Schweizerische Industrie Gesellschaft או בקיצור - SIG - חברת התעשייה השווייצרית. זיג החלו מייצרים בשנת 1949 את מה שנחשב לאקדח החצי-אוטומטי הטוב בעולם בזמנו - סדרת ה־SIG210. למרות איכותו הגבוהה, לא זכה האקדח לנתח שוק גדול עקב מחירו הגבוה. עקב כך, החלה חברת זיג בתכנון אקדח שיהיה מתקדם ועם זאת זול, יחסית לסדרת ה־210. בשנת 1970 הגיעו בחברת זיג להחלטה (בעיקר משיקולים כספיים) לשתף פעולה עם חברת J.P. Sauer & Sohn. לפיכך, בשנה זו קמה חברת SIG-Sauer שהחלה ביצור אקדחים - החל מסדרת ה־P220 שיצורה החל ב־1975 ונמשך עד ימינו אלו. חברת זאואר עסקה עד מלחמת העולם השנייה בעיקר ביצור רובי ציד. במהלך מלחמה זו, ייצרה חברת זאואר את אחד האקדחים האיכותיים שיוצרו עד אז - זאואר 38H. היורים אולי מכירים את Sig Sauer כמו גם את הכינוי המפורסם שלה "Never Settle", אבל פחות ידועה ההיסטוריה המורכבת של החברה. במהלך ההיסטוריה שלה היא ייצרה נשק עבור הנאצים ואחר כך עבור Volkspolizei המזרח-גרמני הידוע לשמצה (משטרת העם). אחרי המלחמה נטשה חברת זאואר את תחום האקדחים, עד למיזוגה עם חברת זיג, מיזוג שנתן רוח חדשה לשתי החברות בתחום האקדחים החצי-אוטומטיים. בשנת 1985 נוסדה בארצות הברית שלוחתה האמריקאית של חברת זיג זאואר - זיג-ארמס (SIGARMS) שהחלה לייבא את האקדחים P220 ו־P230. SIG P210 SIG P220 SIG P225 SIG P226 SIG P228 SIG P229 SIG P230 SIG P232 SIG P239 SIG P245 SIG P250 זיג זאואר P365 סדרה הכוללת את: P365 P365X macro(compact/sub compact) P365x compaction,P365SAS, P365X, P365XL. SIG Mosquito SIG Pro סדרת ה (כולל את SP 2009, SP 2022 ו SP 2340) SIG P320 (סדרה הכוללת את הדגמים FULL SIZE, CARRY, COMPACT, SUB-COMPACT). אקדחים הלו הם מסוג STRIKER FIRE ובעלי נוקר פנימי בדומה לאקדחי גלוק. נוסף על כך, הם בעלי גוף פולימרי. M-17 - בשנת 2017 זכתה החברה זיג זאואר במכרז של צבא ארצות הברית ונבחרה להחליף את אקדח השירות הקודם (ברטה M-9) לכלל כוחות הצבא. הדגם הנבחר M-17 בגודל מלא וה-M-18 בגודל CARRY הם הגרסה הייעודית של אקדח ה-P320 אשר הותאם לצרכים המיוחדים של הצבא האמריקאי כך שהוספו לו ניצרה מכנית ועוד התאמות נוספות בהתאם לדרישות המכרז. SIG 510 Blaser HKS K95 Blaser 93 Tactical (רובה צלפים) LRS2 SIG MCX (רובה רב-תכליתי) XM7 (לשעבר XM5) Sauer 202 MG 710 SIG US מדיה וקבצים בנושא זיג זאואר בוויקישיתוף זיג זאואר, ברשת החברתית אקס (טוויטר)